Source: https://www.riigiteataja.ee/akt/1041615
Timestamp: 2020-06-03 03:52:27+00:00
Document Index: 1519642

Matched Legal Cases: ['§ 1', '§ 2', '§ 3', '§ 21', '§ 21', '§ 4', '§ 5', '§ 6', '§ 7', '§ 8', '§ 9', '§ 571', '§ 50']

Vabariigi Presidendi 20. juuni 2006. a otsusega nr 1036
Keskkonnatasude seaduses (RT I 2005, 67, 512; 2006, 15, 120) tehakse järgmised muudatused:
§ 1. Paragrahvi 9 lõike 7 punkt 2 muudetakse ja sõnastatakse järgmiselt:
« 2) maavaravaru kasutatakse või muudetakse kasutuskõlbmatuks ulatuses, mis on vajalik vara või keskkonna kaitseks erakorralises olukorras nagu tulekahju, üleujutus või muu õnnetus. Kaevandamisõiguse tasu maksmisest vabastatud maavaravaru koguse määrab kaevandamisloa omaniku kirjalikul taotlusel kaevandamisloa andja.»
§ 2. Paragrahvi 10 lõike 2 punkt 4 muudetakse ja sõnastatakse järgmiselt:
« 4) põhjaveest.»
§ 3. Paragrahvi 15 lõige 2 muudetakse ja sõnastatakse järgmiselt:
« (2) Saastetasu käesoleva seaduse § 21 lõike 1 punktis 2 nimetatud olmejäätmete kõrvaldamise eest kantakse käesoleva seaduse § 21 lõike 1 punktis 1 sätestatud saastetasumäärade järgi arvutatud saastetasust 75 protsenti jäätmete päritolukoha kohaliku omavalitsuse eelarvesse jäätmehoolduse arendamiseks ja 25 protsenti riigieelarvesse.»
§ 4. Paragrahvi 17 lõige 3 muudetakse ja sõnastatakse järgmiselt:
« (3) Saastetasu ei nõuta, kui käesoleva paragrahvi lõike 1 punktides 4 ja 7 nimetatud aineid ja ühendeid heidetakse veekogusse, põhjavette või pinnasesse sademeveega sademeveekanalisatsiooni kaudu, täites samal ajal veeseaduses ja selle alusel heitveele kehtestatud nõudeid.»
§ 5. Paragrahvi 20 lõige 2 muudetakse ja sõnastatakse järgmiselt:
« (2) Käesoleva paragrahvi lõikes 1 nimetatud saastetasumäärasid suurendatakse:
3) 1,2 korda, kui heitvesi juhitakse merre süvamerelaskme kaudu.»
§ 6. Paragrahvi 33 lõiked 1 ja 2 muudetakse ja sõnastatakse järgmiselt:
« (1) Maavaravaru kaevandaja esitab keskkonnaloa andjale:
3) vee erikasutusõiguse tasu arvutuse.»
§ 7. Paragrahvi 37:
« (3) Käesoleva paragrahvi lõigete 1 ja 6 kohaselt kindlaksmääratud keskkonnatasu makstakse 15 päeva jooksul makseteatise väljastamisest arvates, kuid mitte hiljem kui aruandekvartalile järgneva teise kuu 10. kuupäevaks.»;
« (6) Maavaravaru kaevandaja maksab keskkonnatasu aruandekvartalile järgneva teise kuu 10. kuupäevaks tema hinnatud kaevandamismahu järgi ja teeb, arvestades tegelikku kaevandamismahtu, vajalikud juurde- ja mahaarvamised mõõdistamisperioodi aruande esitamise kvartalile järgneva kvartali keskkonnatasu arvutuses.»;
« (11) Käesoleva seaduse alusel kohaliku omavalitsuse üksuse eelarvesse laekuv keskkonnatasu osa kantakse sinna üle vähemalt kaks korda kuus 5. ja 20. kuupäeval.»
§ 8. Paragrahvi 43 lõige 1 muudetakse ja sõnastatakse järgmiselt:
« (1) Kui keskkonnatasu maksja ei ole maksnud keskkonnatasu seadusega sätestatud tähtpäevaks, on ta kohustatud maksma tähtpäevaks tasumata summalt intressi 0,06 protsenti päevas. Intressi arvutab keskkonnaloa andja. Intressi arvutatakse alates päevast, mis järgneb päevale, kui tasu maksmine seaduse järgi pidi toimuna, kuni tasumise või tasaarvestamise päevani, viimane kaasa arvatud.»
§ 9. Seadust täiendatakse §-ga 571 järgmises sõnastuses:
« § 571. Uuendusraieteks müüdava kasvava metsa raieõiguse tasust ja uuendusraietest saadud metsamaterjali müügist laekunud raha eraldamine
Metsaseaduse § 50 lõike 2 alusel riigieelarvesse kantud uuendusraieteks müüdud kasvava metsa raieõiguse tasust ja uuendusraietest saadud metsamaterjali müügist laekunud rahast eraldatakse sihtasutusele 15 protsenti.»